# Barthélémy Dumortier

Barthélémy Dumortier|   |
| Nome orixinal | Barthélemy Charles Joseph Dumortier |
| Biografía |
| Nacemento | 3 de abril de 1797  Tournai
 |
| Morte | 9 de xullo de 1878  (81 anos) Tournai
 |
| **Cargos** Deputado da Cámara de Representantes de Bélxica (1831-1878) Ministro de Estado de Bélxica (desde o 7 de xullo de 1872) |
| Datos persoais |
| Educación | Collège Stanislas, Universidade de Francia, París |
| Actividade |
| Campo de traballo | Botánica  |
| Ocupación | político, botánico |
| Partido político | Partido Católico (Bélgica) (pt)   |
| Membro de | Royal Academy of Science, Letters and Fine Arts of Belgium Leopoldina  |
| Obra |
| Abreviación dun autor en botánica | Dumort.  |
| Outro |
| Título | Conde  |
| Cónxuxe | Philippine Rutteau  |
| Fillos | Barthélemy-Noël Dumortier  |
| Pais | Barthélemy-François Dumortier   e Marie-Jeanne Willaumez  |
| Parentes | Maurice Houtart, bisneto  |
| Premios |
| Membro da Academia Real das Ciencias, as Letras e as Belas Artes de Bélxica, e da Leopoldina |
|

---

 |
| Descrito pola fonte | Svensk uppslagsbok Dicionario Enciclopédico Brockhaus e Efron  |
|  |
|
Lista
* |  |
| --- |
|  |
|  Minister of State (en)  |
|  |
|  13 de xuño de 1872 –  |
|  Presidente Société royale de botanique de Belgique |
|  1862 –  |
|  Membro da Cámara de Representantes de Bélxica  |
|  |
|  |
|  |
|  13 de xuño de 1848 – 9 de xullo de 1878  |
|  Membro da Cámara de Representantes de Bélxica  |
|  29 de agosto de 1831 – 8 de xuño de 1847  |
|  |

Lista
* + Iron Cross (en)
	+ Knight Commander of the Order of St. Gregory the Great (en)
	+ Gran Cordón da Orde de Leopoldo
 |

O conde **Barthélemy Charles Joseph Dumortier** (ás veces escrito **Du Mortier**), nado o 3 de abril de 1797 en Tournai, e finado o 9 de xullo de 1878 na mesma cidade, foi un político e botánico belga. Membro da Cámara de Representantes desde a creación de Bélxica, foi tamén Ministro de Estado. En 1885 o rei Leopoldo II outorgoulle o título de conde.

## Traxectoria

Dumortier era fillo do negociante e conselliro comunal de Tournai Barthélemy-François Dumortier e da súa esposa Marie-Jeanne Willaumez. Casou con Philippine Rutteau e desta unión naceu un fillo, Barthélemy-Noël Dumortier.

En 1824 fundou *Le Courrier de l'Escaut*, un xornal crítico do goberno. Estivo involucrado na revolución belga de 1830 e foi elixido membro do novo Parlamento fundado en 1831. Representou ao distrito de Tournai até 1847, e despois foi elixido para o distrito de Roeselare, posto que ocupou até a súa morte.

### O botánico

A principios da década de 1820 Dumortier publicou a súa primeira achega á botánica, en latín. O seu obxectivo principal era identificar a flora nacional. En 1827 publicou *Flora Belgica*, obra na que utilizou unha clasificación natural. A súa atención dirixiuse decontado aos aspectos sistemáticos, e incluso creou o seu propio sistema de clasificación. Tense dito que durante esta década foi o primeiro en observar a división celular.[*Cómpre referencia*]

En 1829 converteuse en membro da prestixiosa Academia de Bruxelas, unha distinción moi solicitada, e foi recoñecido como un dos mellores naturalistas dos Países Baixos, xa que estudou non só botánica, senón tamén zooloxía, porque o seu interese polos invertebrados era grande.

En 1862, cando se creou a *Société Royale de Botanique de Belgique*, Dumortier foi requirido de inmediato como primeiro presidente. Foi tanto un mentor como un protector para os xoves botánicos que se uniron a este novo grupo. François Crépin dedicáralle a súa obra mestra *La Flore de Belgique* (1860) dous anos antes. Estes dous feitos ilustran a influencia e a aura do vello botánico de Tournai.

Dumortier propuxo á sociedade que administraba o xardín botánico de Bruxelas crear un xardín botánico do Estado na capital capital. Instou ao parlamento que comprara o impresionante herbario e a colección de Carl Friedrich Philipp von Martius, o que se fixo en 1869, uns meses antes de que o Estado belga comprara o xardín botánico de Bruxelas. Dumortier quería crear un xardín botánico seguindo o modelo do Real Xardín Botánico de Kew.

Nesta nova institución, Dumortier dominou sen ningunha consideración outras opinións máis que as propias, como un mestre perfecto. Isto causou gran tensión e incluso puxo en perigo a institución, pero contou cun forte apoio político. Non foi derrotado até que a autoridade decidiu unir o Museo de Historia Natural co Xardín Botánico, en 1875. O director das dúas institucións foi Édouard Dupont, inimigo xurado de Dumortier, que porén permaneceu como director científico do Xardín Botánico.

Dupont, que non estaba de acordo, dimitiu en 1876, e François Crépin, amigo de Dumortier, foi o novo director.

### O revolucionario

Baixo o pseudónimo de *Belgicus*, publicó cartas en Tournai en xaneiro de 1830 denunciando a actitude do goberno do Reino dos belgas, e estigmatizou aos seus compatriotas do norte alcumándoos como "holandeses", que provocou claramente un desexo de secesión das provincias do sur. Foi condecorado coa Cruz de Ferro de Bélxica.

## Publicacións

Monumento a Durmontier en Tournai.
* *Commentationes botanicae. Observations botaniques* (imprimerie de C. Casterman-Dieu, Tournay, 1823).
* *Observations sur les graminées de la flore de Belgique* (J. Casterman aîné, Tournay, 1823).
* *Analyse des familles des plantes, avec l'indication des principaux genres qui s'y rattachent* (J. Casterman aîné, Tournay, 1829).
* *Lettres sur le manifeste du Roi et les griefs de la nation, par Belgicus* (J. Casterman aîné, Tournay, 1830).
* *Sylloge Jungermannidearum Europae indigenarum, earum genera et species systematice complectens* (J. Casterman aîné, Tournay, 1830).
* *Recherches sur la structure comparée et le développement des animaux et des végétaux* (M. Hayez, Bruxelles, 1832).
* *Essai carpographique présentant une nouvelle classification des fruits* (M. Hayez, Bruxelles, 1835).
* *La Belgique et les vingt-quatre articles* (Société nationale, Bruxelles, 1838).
* *Observations complémentaires sur le partage des dettes des Pays-Bas* (Société nationale, Bruxelles, 1838).
* *Pomone tournaisienne, gravures de M. W. Brown* (Veuve H. Casterman, Tournay, 1869)

## Honores

### Epónimos

Xénero vexetal
* (Marchantiaceae) *Dumortiera* Nees.

Xénero animal
* (Ammonoidea) *Dumortieria* Westend.
* *Dumortieropsis* Horik.

## Abreviaturas

As abreviaturas **Dum.**, **Dumort.** ou **Dumortierse** empréganse para recoñecer a Barthélemy Dumortier como autoridade na descrición e clasificación científica en botánica.

## Notas

## Véxase tamén

### Bibliografía

* Paul André Roger (2018): *Biographie générale des Belges morts ou vivants*. Bruxelas: Forgotten Books. ISBN 978-0-3650-0013-6. (1ª ed.: G. Deroovers, libraire et relieur, Bruxelles, 1850, p. 77).
* Eugène De Seyn (2921): *Dictionnaire des écrivains belges*. Bruges: Ed. Excelsior, Bruges. (p. 757).
* Nicolas de Streel, Baudouin de Theux, Bertand Maus de Rolley et Luc Vandamme (2014): *Portraits en médailles de nobles belges de 1830 à nos jours*. Bruxelles: Association de la noblesse du royaume de Belgique.

### Ligazóns externas

* Textos de Dumortier na Biblioteca Biodiversity.
* Todos os xéneros e especies descritos por este autor no IPNI.